Izziņa par atzinumos sniegtajiem iebildumiem

likumprojektam "Grozījums likumā "Par zemes reformas pabeigšanu lauku apvidos""

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Papildināt pārejas noteikumus ar 4. punktu šādā redakcijā:  "4. No 2021. gada 1. jūlija šā likuma 16. panta otrās daļas 2. punktā noteikto uzdevumu veic Valsts zemes dienests." | **Centrālā zemes komisija**  Saskaņā ar likuma ”Par zemes komisijām” 1. panta pirmo daļu Centrālo zemes komisiju izveido Saeima zemes reformas darbu koordinēšanai un tiesiskai nodrošināšanai, tāpēc pirms zemes reformas pabeigšanas visās administratīvās teritorijās Centrālās zemes komisijas kompetences jautājumi nav nododami citai institūcijai. Pašreiz četrās pilsētās nav pabeigta zemes reforma, 14 pilsētās nav izbeigta zemes komisijas darbība. Saskaņā ar likuma ”Par zemes reformas pabeigšanu pilsētās” 5. panta otro daļu lēmumu par zemes komisijas darbības izbeigšanu pieņem pilsētas vai novada dome pēc Valsts zemes dienesta ierosinājuma un pēc saskaņošanas ar Centrālo zemes komisiju. Uzskatam, ka Centrālās zemes komisijas darbība būtu izbeidzama pēc visu pilsētu zemes komisijas darbības izbeigšanas.  Ņemot vērā iepriekš minētos iebildumus un priekšlikumu likumprojekta “Grozījumi likumā “Par zemes komisijām““ pārejas noteikumu 5. punkta redakcijai, Centrālā zemes komisija piedāvā papildināt likuma “Par zemes reformas pabeigšanu lauku apvidos“ pārejas noteikumus ar 4. punktu šādā redakcijā:  “4. No 2022.gada 1.jūlija šā likuma 16. panta otrās daļas 2. punktā noteikto uzdevumu veic Valsts zemes dienests.“ | **Nav ņemts vērā**  Ievērojot to, ka zemes reformas pabeigšana Latvijā ir ieilgusi, Saeimas Tautsaimniecības, agrārās, vides un reģionālās politikas komisija divās savās sēdēs (2019. gada 28. maijā un 2019. gada 19. jūnijā) skatīja jautājumu par Centrālās zemes komisijas pastāvēšanas nepieciešamību, atbalstot viedokli par Centrālas zemes komisijas darbības termiņa un attiecīgās institūcijas noteikšanu, kas pārņems Centrālās zemes komisijas kompetences jautājumus.  Ministru kabineta 2019. gada 20. augusta sēdē (prot. Nr. 35, 26. §, 36. punkts) tika dots uzdevums Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam.  Likuma "Par zemes reformas pabeigšanu pilsētās" 5. panta otrajā daļā noteiktā saskaņojuma sniegšana attiecīgajai pašvaldībai lēmuma par zemes komisijas darbības izbeigšanu pieņemšanai ir formāls raksturs. |  | Papildināt pārejas noteikumus ar 4. punktu šādā redakcijā:  "4. No 2021. gada 1. jūlija šā likuma 16. panta otrās daļas 2. punktā noteikto uzdevumu veic Valsts zemes dienests." |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 9. septembris | |
|  |  | |
| Saskaņošanas dalībnieki | Finanšu ministrija  Centrālā zemes komisija | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Centrālās zemes komisijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| Atbildīgā amatpersona | |  | | |
|  | | (paraksts) | | |

Solvita Zvidriņa

Valsts zemes dienesta

ģenerāldirektore

tālr. 67038620, fakss 67038815

solvita.zvidrina@vzd.gov.lv